**ADATKEZELÉSI TÁJÉKOZTATÓ**

**2019. március 1.**

***1. Preambulum***

Az alábbi Adatkezelési Tájékoztató célja, hogy a **Budapesti Metropolitan Egyetem** (székhely: [1148 Budapest, Nagy Lajos király útja 1-9](https://maps.google.com/?q=1148+Budapest,+Nagy+Lajos+kir%C3%A1ly+%C3%BAtja+1-9&entry=gmail&source=g)., intézményi azonosító: FI33842) (továbbiakban: Adatkezelő) ismertesse Önnel oktatási alaptevékenységével összefüggésben kifejtett adatkezelési műveleteit megfelelve

* a**z Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (Általános Adatvédelmi Rendelet – General Data Protection Regulation (GDPR)) előírásaiban, és**
* **a hatályos magyar jogszabályokban foglaltaknak**.

***2. Adatkezelő***

A Budapesti Metropolitan Egyetem adatkezelőnek minősül (továbbiakban: Adatkezelő) a jelen Adatkezelési Tájékoztatóban ismertetett adatkezelései tekintetében. Adatkezelő elérhetőségei: telefon: +361-273-2987, e-mail: metujog.kapu@metropolitan.hu

Adatkezelő adatkezelési folyamatai során betartja a hatályos jogszabályok előírásait és adatkezelési gyakorlata kialakításakor maradéktalanul tiszteletben tartja a magánszemélyek alapvető jogainak és magánszférájának védelmét, kiemelt figyelemmel az Általános Adatvédelmi Rendelet előírásaira.

Ha bármilyen kérdése vagy megjegyzése merül fel, kérjük, vegye fel velünk a kapcsolatot a metujog.kapu@metropolitan.hu címen.

1. ***A nemzeti felsőoktatásról szóló 2011. évi CCIV. törvény hatálya alá tartozó képzésen való részvétel***

**3.1. Az adatkezelés célja**

Az adatkezelés célja az Adatkezelő által meghirdetett, a nemzeti felsőoktatásról szóló 2011. évi CCIV. törvény (felsőoktatási törvény) hatálya alá tartozó felsőoktatási képzésen való részvétel biztosítása az érintettek számára, az oktatás megszervezése, lebonyolítása, hallgatók toborzása, kapcsolattartás, oktatáshoz kapcsolódó napi adminisztrációs ügyek intézése. A felsőoktatási intézmény oktatási alaptevékenysége magában foglalja a felsőoktatási szakképzést, alapképzést, mesterképzést, a doktori képzést és a szakirányú továbbképzést.

Adatkezelő a felsőoktatási törvény 18. § (1) értelmében

a) az intézmény rendeltetésszerű működéséhez,

b) a jelentkezők és a hallgatók jogainak gyakorlásához és kötelezettségeinek teljesítéséhez,

c) a képzés, kutatás megszervezéséhez,

d) a munkáltatói jogok gyakorlásához, illetve az oktatók, kutatók, dolgozók jogainak gyakorlásához és kötelezettségeik teljesítéséhez,

e) a jogszabályokban meghatározott nyilvántartások vezetéséhez,

f) a jogszabályokban és a felsőoktatási intézmény szervezeti és működési szabályzatában biztosított kedvezményekre való jogosultság megállapításához, elbírálásához és igazolásához,

g) a felsőoktatási törvény 15. és 16. § szerint végzettek pályakövetése céljából

nélkülözhetetlenül szükséges személyes és különleges adatokat tartja nyilván.

* 1. **A kezelt adatok köre**

Adatkezelő az alábbiakban felsorolt adatokat kezeli:

1. a felsőoktatási törvény és más, a felsőoktatási tevékenységre vonatkozó jogszabályok (http://emmiugyfelszolgalat.gov.hu/felsooktatas/jogszabalyok) által előírt adatok; a felsőoktatási törvényben meghatározott, Adatkezelő által kezelt adatkört jelen tájékoztató melléklete tartalmazza;
2. a hallgatói képzési szerződés megkötése és teljesítése érdekében szükséges adatok:

- a Hallgatói Követelményrendszerben, az Etikai Kódexben, a Házirendben, az Informatikai Biztonsági Szabályzatban, A Szellemi Tulajdonok Kezeléséről Szóló Szabályzatban, valamint az Egyetem Szervezeti és Működési Szabályzatában foglalt adatkezelésekkel járó adatok, különösen, de nem kizárólagosan:

- a Neptun, CooSpace rendszerek használatához szükséges felhasználó név (pl. Neptun kód), első belépési jelszó, a rendszerek használata során keletkezett adatok,

- hallgatói kérelmek, jogorvoslati kérelmek elbírálása során a hallgató által megadott vagy egyéb módon keletkezett adatok,

- etikai eljárás lefolytatása során a hallgató által megadott vagy egyéb módon keletkezett adatok,

- könyvtárhasználat során keletkezett adatok,

- HÖK tagsággal összefüggő adatok,

- szálláshely szolgáltatásra vonatkozó adatok,

- a hallgató kérelmére vagy jóváhagyása alapján kiadott jogviszony igazolás adatai,

- bankszámlaszám,

- intézményi ösztöndíjra vonatkozó információ.

* 1. **Érintettek köre**

Adatkezelő az általa biztosított felsőoktatási képzésekre jelentkező és hallgató magánszemélyek adatait kezeli.

* 1. **Az adatkezelés jogalapja**

Adatkezelő jelen Tájékoztatóban 3.2. a) pontjában ismertetett adatkezelése a felsőoktatási törvény előírásainak, míg az 3.2. b) pontban megjelölt adatkezelés a megkötött vagy a megkötendő szerződés teljesítése érdekében szükséges. Tájékoztatjuk, hogy az adatok feldolgozása, kezelése, tárolása kizárólag a felsőoktatási törvényben és a hallgatói képzési szerződésben foglaltak teljesítése céljából történik.

* 1. **Az adatok forrása**

Az adatait a felsőoktatásban való részvételre történő jelentkezéskor, a tanulmányi szerződésben vagy más módon a hallgató adja meg vagy a tanulmányokban való részvétellel kapcsolatban az Adatkezelő elektronikus rendszereiben rendelkezésére állnak. Ha az adatokat az érintett nem kívánja megadni, úgy tanulmányokat nem tud folytatni.

* 1. **Az adatokhoz hozzáférés, tárolás**

Adatkezelő különös gondot fordít arra, hogy a jelentkezők és hallgatók adataihoz az Adatkezelő részéről kizárólag az oktatás megszervezésével, lebonyolításával, ellenőrzésével, a tanulmányi és fizetési kötelezettségek teljesítésével, hallgatói ügyek intézésével, elbírálásával, kötelező adatszolgáltatással, szakmai gyakorlattal foglalkozó szervezeti egységek jogosultsággal rendelkező munkatársai, megbízottjai férjenek hozzá. Így különösen a tanulmányokhoz kapcsolódó adatokhoz annak a szaknak az oktatási ügyekkel foglalkozó munkatársa és oktatója fér hozzá, amelynek keretében a hallgató tanulmányait folytatja, a hallgatói ügyintézéssel kapcsolatos adatok a Hallgatói Információs Központ kezelésében állnak. A Neptun és a CooSpace rendszerekben tárolt adatok tekintetében az Informatikai Igazgatóság és a Neptun Iroda is rendelkezik hozzáféréssel.

A személyes adatok elsődleges tárolására Adatkezelő a felsőoktatásban egységesen alkalmazott Neptun rendszert használja, amelyet adatfeldolgozóként az SDA Informatika Zrt. (székhely: 2030 Érd, Retyezáti utca 46.) üzemeltet. Az SDA Informatika Zrt. adatfeldolgozóként való eljárását Adatkezelővel megkötött adatfeldolgozási szerződést szabályozza.

Emellett Adatkezelő az adatokat ügy típustól, az adatok jellegétől függően egyéb elektronikus rendszereiben is tárolja. Az oktatáshoz hasznát kommunikációs és adattárolási platformként használt CooSpace rendszer üzemeltetőjeként (adatfeldolgozó) a DEXTER Informatikai és Tanácsadó Korlátolt Felelősségű Társaság (7622 Pécs, Vargha Damján utca 4. földszint 1.) jár el.

A papír alapú adatok tárolása Adatkezelő képzési helyszínein történik biztonságos körülmények között. Az adatokhoz a jogosultsággal rendelkező munkavállalók férnek hozzá.

* 1. **Az adatkezelés tartama**

Az Adatkezelő az Ön 3.2. a) pontban meghatározott személyes adatait a felsőoktatási törvény alapján a hallgatói jogviszony megszűnésére vonatkozó bejelentéstől számított nyolcvan évig, a 3.2. b) pontban meghatározott adatkört a hallgatói jogviszony megszűnésétől számított 5. év végéig, míg az adójogi, a számviteli kötelezettségek teljesítéséhez szükséges adatokat legfeljebb nyolc évig kezeli.

* 1. **Az adatok továbbítása**

Adatkezelő a hallgatók adatait kizárólag

* a felsőoktatási törvény által meghatározott, jelen Adatkezelési Tájékoztató mellékletében is részletezett,
* külföldi hallgatók esetén a harmadik országbeli állampolgárok beutazásáról és tartózkodásáról szóló 2007. évi II. törvény végrehajtásáról szóló 114/2007. (V. 24.) Korm. rendeletben meghatározott

esetekben és feltételek szerint továbbítja más adatkezelő számára.

1. ***Telefonos ügyfélszolgálat***

**4.1. Az adatkezelés célja**

Adatkezelő központi telefonszámon keresztül biztosítja telefonos ügyfélszolgálata elérhetőségét. A telefonos ügyfélszolgálaton keresztül az egyetemi oktatáshoz, tanulmányokhoz kapcsolódó ügyek kezdeményezésére, elintézésére, problémák gyors, hatékony megoldására van lehetőség. A telefonhívások rögzítésének és a telefonos ügyfélszolgálat működését biztosító adatbázis használatának oka az ügyfélszolgálati tevékenység színvonalának biztosítása, szükség esetén annak emelése, minőségbiztosítás.

**4.2. A kezelt adatok köre**

A telefonos ügyfélszolgálat működése során rögzítésre kerülnek a telefonhívással érintett személy adatai (név, születési dátum, telefonszám, EHA/Neptun kód), e-mail cím, hívás időpontja, tartama, témaköre, lezáró megjegyzés, hangfile.

**4.3. Az érintettek köre**

Adatkezelő felsőoktatási intézmény hallgatói, a nevükben eljáró személyek, egyéb érdeklődők.

**4.4. Az adatkezelés jogalapja**

Adatkezelő által folytatott adatkezelés a telefonhívást kezdeményező személy hozzájárulásán nyugszik.

**4.5. Az adatok forrása**

A telefonos ügyfélszolgálat működését biztosító adatbázisban tárolt adatok az érintett magánszemélytől származnak vagy a telefonbeszélgetés eredményeként kerülnek rögzítésre.

**4.6. Az adatokhoz hozzáférés, tárolás**

A kezelt adatokhoz Adatkezelő Hallgatói Információs Központ és a Felvételi Iroda jogosultsággal rendelkező munkatársai férnek hozzá. Az adatok tárolásában, az ügyfélszolgálati rendszer működtetésében a Geomant-Algotech Zrt. (székhely: 1013 Budapest, Krisztina tér 2.) vesz részt.

**4.7. Az adatkezelés tartama**

A telefonos ügyfélszolgálati rendszer adatbázisában rögzített adatok és a hangfile-ok az adatfelvételt követő harmadik év végén kerülnek megőrzésre, azt követően Adatkezelő az adatokat törli.

1. ***Karrier Ösztöndíj Pályázat***

**5.1. Az adatkezelés célja**

Adatkezelő Karrier Ösztöndíj Pályázat keretében arra biztosít lehetőséget, hogy a pályázatot elnyerő hallgatók tudatosan felkészüljenek a munkavállalásra és azt segíti elő, hogyan illesszék be a szakmai gyakorlatot karriertervükbe. A Karrier Ösztöndíj Pályázat külön szekcióban kerül meghirdetésre KÜT és művész hallgatók részére.

**5.2. A kezelt adatok köre**

A pályázati feltételeknek való megfelelés igazolásához szükséges, a pályázó hallgató által beadott dokumentumok, így különösen a hallgatói alapadatokon túl karrier terv, pályázati prezentáció, zsűri véleménye, minősítés.

**5.3. Az érintettek köre**

A pályázaton részt vevő, négy aktív szemesztert teljesítő hallgató.

**5.4. Az adatkezelés jogalapja**

A Pályázaton való jelentkezéskor a pályázó hallgató hozzájárulását adja a pályázat elbírálásához szükséges adatok kezeléséhez. Amennyiben a hozzájárulását nem adja meg, vagy visszavonja, a pályázat elbírálásában a pályázatát nem tudja az adatkezelő figyelembe venni.

**5.5. Az adatok forrása**

A pályázat elbírálásához szükséges konkrét adatokat a pályázó hallgató adja meg, Adatkezelő nem szabályozza az egyedi adatok kategóriáit.

**5.6. Az adatokhoz hozzáférés, tárolás**

A pályázatok elbírálása érdekében beadott adatokat Adatkezelő saját elektronikus rendszereiben tárolja és a Karrier Centrum munkatársain kívül kizárólag a pályaművek elbírálására felkért zsűritagok férnek hozzá.

**5.7. Az adatkezelés tartama**

A pályázathoz beadott adatokat Adatkezelő a beadás időpontját követő negyedik félév végéig kezeli.

**6. Az Adatkezelő által szervezett rendezvények**

Adatkezelő hallgatói számára az oktatási tevékenységet kiegészítő, a hallgatók szakmai orientációját támogató (Shadow program, Pluszos rendezvények, RapidRandi) és szórakoztató (film klub) eseményeket szervez.

**6.1. Az adatkezelés célja**

A Shadow program során az adatkezelés célja a hallgatók számára egy-egy munkáltató működésének testközelből való megismerésére egy napos látogatási program megszervezése. A filmklub és egyéb rendezvények során az adatkezelés az esemény lebonyolítását, a szervezése folyamán az adatkezelés a résztvevők nyilvántartását célozza, valamint az érdeklődést, elégedettséget felmérő visszajelzés kérése érdekében történik.

**6.2. A kezelt adatok köre**

Shadow program: név, e-mail cím, Neptun kód, telefon szám, munkaviszony léte, pályázati anyag, jelentkezési űrlap, látogatás során készült fotó, munkáltatói értékelés, hallgatói beszámoló.

Plusszos rendezvények, Filmklub, RapidRandi: név, e-mail cím, dátum, rendezvényen készült fotó.

**6.3. Az érintettek köre**

A Shadow programra, egyéb rendezvényre, valamint a Filmklubba jelentkező hallgatók.

**6.4. Az adatkezelés jogalapja**

Az érintett hozzájárulása a Shadow program esetén, míg az Adatkezelő jogos érdeke a Filmklub és egyéb rendezvények során. A Filmklub és egyéb események lebonyolítása esetén az adatokat az Adatkezelő annak érdekében kezeli, hogy a jelentkezők minél pontosabban tájékoztatva legyenek a filmklub részleteiről. Az adatok felhasználása nem lépi túl a filmklub céljához igazodó, lebonyolításához szükséges kereteket.

**6.5. Az adatok forrása**

A hallgató által jelentkezéskor megadott adatok.

**6.6. Az adatokhoz hozzáférés, tárolás**

A Shadow programra jelentkezéskor beadott adatokat Adatkezelő saját elektronikus rendszereiben tárolja és a Karrier Centrum munkatársain kívül kizárólag az érintett munkáltató cég(ek) férnek a név és motivációs levél adatokhoz.

A [www.metropolitan.hu](http://www.metropolitan.hu) weboldal és a weboldalon megjelenő un. form-ok működtetésében a BeMind Kft. (8200, Veszprém, Damjanich utca 7/A, Cj: 19-09- 512458) külön szerződés alapján adatfeldolgozóként vesz részt. A weboldalon megjelenő form-on keresztül megadott adatok adatfeldolgozó által biztosított tárhelyen is elmentésre kerülnek.

**6.7. Az adatkezelés tartama**

Az Adatkezelő a Shadow program lebonyolításához szükséges adatokat a pályázat lezárásától számított egy évig tárolja, míg a filmklubban való részvételre vonatkozó adatok a filmklub végén törlésre kerülnek.

**7. Egyéni Karrier Tanácsadás**

**7.1. Az adatkezelés célja**

Adatkezelő szakértő munkatársai tanácsadási szolgáltatást nyújtanak, amelynek keretében álláskereséssel, karrier tervezéssel és egyéb, a munkavilágában való elhelyezkedéssel kapcsolatosan adnak tanácsot.

**7.2. A kezelt adatok köre**

A jelentkezéskor megadott adatok: név, e-mail cím, Neptun Kód, nappali/levelező, honnan értesült, érdeklődés jellege, önéletrajz; kapcsolódó levelezés; szakértői megjegyzés, tanácsadás időpontja.

**7.3. Az érintettek köre**

Hallgatók és volt hallgatók jelentkezhetnek a tanácsadási szolgáltatás igénybe vételére.

**7.4. Az adatkezelés jogalapja**

A tanácsadásra való jelentkezéskor a hallgató hozzájárulását adja a tanácsadáshoz szükséges adatok kezeléséhez. Amennyiben a hozzájárulását nem adja meg, vagy visszavonja, a tanácsadás szolgáltatást az adatkezelő nem tudja nyújtani.

**7.5. Az adatok forrása**

A tanácsadás nyújtásához szükséges adatokat az érdeklődő hallgató adja meg.

**7.6. Az adatokhoz hozzáférés, tárolás**

A tanácsadás elbírálása érdekében beadott adatokat Adatkezelő saját elektronikus rendszereiben tárolja és a Karrier Centrum munkatársain kívül más nem fér hozzá. A [www.metropolitan.hu](http://www.metropolitan.hu) weboldal és a weboldalon megjelenő un. form-ok működtetésében a BeMind Kft. (8200, Veszprém, Damjanich utca 7/A, Cj: 19-09- 512458) külön szerződés alapján adatfeldolgozóként vesz részt. A weboldalon megjelenő form-on keresztül megadott adatok adatfeldolgozó által biztosított tárhelyen is elmentésre kerülnek.

**7.7. Az adatkezelés tartama**

A tanácsadásra jelentkezéskor megadott és a tanácsadás során keletkezett adatokat Adatkezelő a tanácsadás időpontjában folyó szemeszter végéig kezeli.

***8. Az adatok bizalmassága és biztonsága***

Az Adatkezelő a személyes adatokat bizalmasan kezeli, az adatok megőrzése érdekében megtesz minden az adattároláshoz, feldolgozáshoz kapcsolódó informatikai és egyéb biztonságos adatkezelést elősegítő intézkedést.

|  |  |  |
| --- | --- | --- |
| Az adatkezelő és az adatfeldolgozó a tudomány és technológia állása és a megvalósítás költségei, továbbá az adatkezelés jellege, hatóköre, körülményei és céljai, valamint a természetes személyek jogaira és szabadságaira jelentett, változó valószínűségű és súlyosságú kockázat figyelembevételével megfelelő technikai és szervezési intézkedéseket hajt végre annak érdekében, hogy a kockázat mértékének megfelelő szintű adatbiztonságot garantálja. Adatkezelő a személyes adatok kezeléséhez a szolgáltatás nyújtása során alkalmazott informatikai eszközöket úgy választja meg és működteti, hogy a kezelt adatok* kizárólag az arra feljogosított számára legyenek hozzáférhetők,
* a jogosulatlan hozzáférés ellen védettek legyenek szerverszintű és alkalmazás szintű védelmi eljárások révén,
* az adatok változatlansága és a változtatások igazolhatósága biztosított legyen,
* az adatok rendelkezésre álljanak az adatkezelés teljes tartama alatt.
 |  |  |

***9. Az Önt megillető jogok***

Tájékoztatjuk, hogy jogszabály alapján a metujog.kapu@metropolitan.hu email-címen érvényesítheti az Önt megillető jogokat, amely alapján – a jogszabályban megjelölt keretek között -:

a) hozzáférést kérhet az Önről kezelt személyes adatokhoz, illetve másolatukhoz; (15. cikk)

b) tájékoztatást kérhet az adatkezelés főbb jellemzőit (célja, kezelt adatok köre, bevont adatfeldolgozók, adatkezelés tartam) illetően; (15. cikk)

c) bármikor visszavonhatja hozzájárulását; (7. cikk (3)

c) kérheti az Önre vonatkozó pontatlan személyes adatok indokolatlan késedelem nélkül helyesbítését vagy a hiányos személyes adatok kiegészítését; (16. cikk)

d) kérheti az Önre vonatkozó személyes adatok indokolatlan késedelem nélküli törlését (17. cikk)

e) kérheti az adatok használatának korlátozását (18. cikk)

f), kérheti azt, hogy az Önre vonatkozó, Ön által megadott adatokat széles körben használt, géppel olvasható formátumban megkapja vagy másik adatkezelő számára közvetlenül továbbítsuk (20. cikk);

g) tartózkodási helye, munkahelye vagy a vélelmezett jogsértés helye szerinti felügyeleti hatóságnál eljárást kezdeményezhet (77. cikk).

Magyarországon a felügyeleti hatóság a Nemzeti Adatvédelmi és Információszabadság Hatóság. (Budapest, 1125, Szilágyi Erzsébet fasor 22/c.)

Jogsérelem esetén lehetősége van továbbá az adatkezelővel vagy az adatfeldolgozóval szemben peres eljárást indítani az adatkezelő vagy az adatfeldolgozó tevékenységi helye szerinti tagállam bírósága, valamint az Ön tartózkodási helye szerint illetékes törvényszék előtt.

***10. Kapcsolat***

Adatvédelemmel kapcsolatos kérdéseivel, kéréseivel kérjük, forduljon hozzánk a metujog.kapu@metropolitan.hu e-mail címen.

Adatkezelő Adatvédelmi tisztviselőt nevezett ki 2018. május 25-én. Az Adatvédelmi tisztviselő elérhetősége: adatvedelmitisztviselo@metu.hu.

Az Ön megkeresésére tájékoztatás kérése esetén legfeljebb 30 napon belül, az Ön által megadott elérhetőségen válaszolunk.

Adatkezelési Tájékoztatónk mindenkor aktuális változata hozzáférhető a www.metropolitan.hu weboldalon.

**Melléklet**

A nemzeti felsőoktatásról szóló 2011. évi CCIV. törvény 3. sz. melléklet I. I/B. alapján Adatkezelő által nyilvántartott és kezelt személyes és különleges adatok:

**1. A törvény alapján nyilvántartott adatok**:

*a)* felvétellel összefüggő adatok:

*aa)* a jelentkező családi és utóneve, neme, születési családi és utóneve, anyja születési családi és utóneve, születési helye és ideje, állampolgársága, lakóhelye, tartózkodási helye, értesítési címe és telefonszáma, nem magyar állampolgár esetén a Magyarország területén való tartózkodás jogcíme és a tartózkodásra jogosító okirat - külön törvény szerint a szabad mozgás és tartózkodás jogával rendelkező személyek esetén a tartózkodási jogot igazoló okmány – a Magyar igazolvány, Magyar hozzátartozói igazolvány, a nemzetközi biztosítási okmány adatai, száma,

*ab)* az érettségi vizsga adatai,

*ac)* a középiskola adatai,

*ad)* a felvételi kérelem elbírálásához szükséges adatok,

*ae)* a felvételi eljárás adatai, a felvételi azonosító,

af) a jelentkező központi ügyfél-regisztrációs nyilvántartási (a továbbiakban: KÜNY) kapcsolati kódja.

*b)* a hallgatói jogviszonnyal összefüggő adatok:

*ba)* a hallgató neve, neme, születési neve, anyja neve, születési helye és ideje, állampolgársága, lakóhelye, tartózkodási helye, értesítési címe és telefonszáma, elektronikus levélcíme, nem magyar állampolgár esetén a Magyarország területén való tartózkodás jogcíme és a tartózkodásra jogosító okirat - külön törvény szerint a szabad mozgás és tartózkodás jogával rendelkező személyek esetén a tartózkodási jogot igazoló okmány - megnevezése, száma,

*bb)* a hallgatói (vendéghallgatói) jogviszony típusa, keletkezésének és megszűnésének időpontja és módja, a hallgató által folytatott képzés megnevezése, állami támogatottsága és munkarendje, a képzés befejezésének várható időpontja, a hallgató tanulmányainak értékelése, vizsgaadatok, megkezdett félévek, igénybe vett támogatási idő, a hallgatói jogviszony szünetelésének ideje,

*bc)* a külföldi felsőoktatási résztanulmányok helye, ideje,

*bd)* a képzés során megszerzett és elismert kreditek, beszámított tanulmányok,

*be)* a hallgatói juttatások adatai, a juttatásokra való jogosultság elbírálásához szükséges adatok (szociális helyzet, szülők adatai, tartásra vonatkozó adatok),

*bf)* a hallgatói munkavégzés adatai,

*bg)* a hallgatói fegyelmi és kártérítési ügyekkel kapcsolatos adatok,

*bh)* a fogyatékossággal élőket megillető különleges bánásmód elbírálásához szükséges adatok,

*bi)* a hallgatói balesetre vonatkozó adatok,

*bj)* a hallgató diákigazolványának sorszáma, a törzslap azonosító száma,

*bk)* a hallgató oktatási azonosító száma, személyazonosító okmány száma, társadalombiztosítási azonosító jele,

*bl)* a szakmai gyakorlat teljesítésére, az abszolutóriumra, a záróvizsgára (doktori védésre), a nyelvvizsgára, valamint az oklevélre, oklevélmellékletre vonatkozó adatok,

*bm)* a hallgatói jogviszonyból adódó jogok és kötelezettségek teljesítéséhez szükséges adatok;

*c)* a hallgatói pályakövetéssel kapcsolatos adatok;

*d)* a hallgató adóazonosító jele;

*e)* az adatokat igazoló okiratok azonosítására szolgáló adatok;

*f)* a hallgató által fizetett díjak és térítések - a kötelezettséghez kapcsolódó részletfizetési kedvezmény, halasztás, mentesség - adatai;

*g)* hallgatói vagy lakhatási támogatás nyújtása esetén, ha az csecsemőgondozási díjban, gyermekgondozást segítő ellátásban, gyermeknevelési támogatásban, gyermekgondozási díjban, rendszeres gyermekvédelmi támogatásban részesülés okán, vagy hátrányos helyzetére tekintettel jár, e díjak, támogatások adatai;

*h)* a hallgató tanulmányai támogatása érdekében, a hallgató jogviszonyára tekintettel folyósított - a Kormány által rendelettel alapított - ösztöndíj adatai;

*i)* a hallgatói kompetenciamérésre, annak eredményére vonatkozó adatok.

(…)

**4. Az adattovábbítás feltételei a törvény szerint: az adatok továbbíthatók:**

*a)* a fenntartónak valamennyi adat, a fenntartói irányítással összefüggő feladatok ellátásához;

*b)* a bíróságnak, a rendőrségnek, az ügyészségnek, a bírósági végrehajtónak, az államigazgatási szervnek a konkrét ügy eldöntéséhez szükséges adat;

*c)* a nemzetbiztonsági szolgálatnak az Nbtv.-ben meghatározott feladatok ellátásához szükséges valamennyi adat;

*d)* a felsőoktatási információs rendszer működéséért felelős szerv részére valamennyi adat;

*e)* a Diákhitel Központnak a hallgatói hitelt igényelt személyekhez kapcsolódóan a törvényben előírtak szerint;

*f)* a magyar állami ösztöndíj feltételei teljesítésének nyilvántartásáért felelős szervnek a képzésre és a hallgatói jogviszonyra vonatkozóan.

Jelen Adatkezelési tájékoztató 2019. március 1-én lép hatályba. Ezzel egyidejűleg a korábban kiadott Adatkezelési tájékoztató hatályát veszti.

Dr. Bachman Bálint

rektor

Budapesti Metropolitan Egyetem